
					                 Bucureşti, 17.10.2018
				                                         	                  Nr.4c-3/446/2018
						

AVIZ
asupra proiectului de Lege privind instituirea zilei de 11 martie 
ca Ziua naţională a Meseriilor 

	În conformitate cu prevederile art.95 şi 115 din Regulamentul Camerei Deputaţilor, republicat,    cu modificările şi completările ulterioare, Comisia pentru industrii şi servicii a fost sesizată pentru aviz, care va fi transmis Comisiei pentru învăţământ, ştiinţă, tineret şi sport şi Comisiei pentru muncă şi protecţie socială care sunt sesizate în fond, cu proiectul de Lege privind instituirea zilei de 11 martie ca Ziua naţională a Meseriilor, transmis cu adresa nr. P.L.x. 496/2018 din 03 octombrie  2018, înregistrat la comisie sub nr.4c-3/446 din 04 octombrie 2018.
	Senatul, în calitate de primă Cameră sesizată, adoptă proiectul de lege în şedinţa din 26     septembrie 2018.
	Consiliul Legislativ, cu avizul nr.363/20.04.2018, avizează favorabil proiectul de Lege, cu observaţii şi propuneri.
	Consiliul economic şi social, cu avizul nr. 1648/17.04.2018, avizează favorabil proiectul de act normativ. 
	Guvernul României, cu punctul de vedere înregistrat cu nr.1119 din 26.06.2018, susţine    adoptarea acestei iniţiative legislative cu observaţii şi propuneri.
[bookmark: _GoBack]	Proiectul de lege are ca obiect de reglementare crearea cadrului legal pentru instituirea zilei de     11 martie ca Ziua naţională a Meseriilor, celebrată ca zi de sărbătoare naţională, lucrătoare. În acest       sens, se propune ca Ministerul Educaţiei Naţionale, inspectoratele şcolare, instituţiile de învăţământ, Parlamentul României, Admistraţia Prezidenţială, Guvernul României şi alte autorităţi ale administraţiei publice centrale şi locale să organizeze evenimente educaţionale şi campanii de comunicare publică   pentru promovarea învăţământului profesional şi tehnic, precum şi a meseriilor.
	Examinarea proiectului de Lege a avut loc în şedinţa comisiei din 16 octombrie 2018.
	Membrii comisiei au hotărât cu unanimitate de voturi, avizarea favorabilă a proiectului de Lege.
	Prin obiectul de reglementare şi conţinutul său, proiectul de lege face parte din categoria legilor ordinare.
	În conformitate cu prevederile art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.



VICEPREŞEDINTE,
Bende Sándor




Consilier parlamentar   Ovidiu Fulga  

